عدالت ناظیری بکیر بوزداغ، فتح الله‌چی ترور تشکیلاتی (فتو) چته باشی فتح الله گولن‌ین اعاده پروسه‌سی ایله باغلی اولا‌راق، آمریکانین یئنی عدالت ناظیری جف سشنز ایله گؤروشمک عذره بو اؤلکه‌یه گئده بیله‌جگینی سؤیله‌دی.
خصوصی بیر تلویزیون کانالیندا جان‌لی یایینا قاتیلان بکیر بوزداغ، آمریکانین یئنی عدلیه ناظیرینه گؤندردیگی مکتوبون خاطیرلادیلماسی اوزرینه، جف سشنزه وظیفه‌سینده تبریک و باشاری دیلکلرینی ایچه‌رن بیر مکتوب گؤندردیگینی سؤیله‌دی.
بوزداغ،
"تورکیه و آمریکا ایلیشگیلری، ایکی اؤلکه ناظیرلیک‌لری آراسیندا ان اهمیت‌لی گوندم اولان فتو لیدری تروریست گولن‌ین قایتاریلماسی مسئله‌سینه تورکیه‌نین وئردیگی اهمیتی، بونون تورکیه-آمریکا علاقه‌لری باخیمین‌دان کسب ائتدیگی حساس‌لیغی و بونون اعاده‌سی‌نین تورکیه-آمریکا علاقه‌لرینی مثبت تأثیر ائدجگینه دایر قناعتیمی ایفاده ائدن بیر مکتوب گؤندردیم. " دئیه دانیشدی.
یئنی رهبرلیگین بو موضوعدا مثبت آددیم‌لار آتاجاغینا یؤنلیک بیر تصوراتی اولوب اولمادیغی‌نین سوروشولماسی اوزرینه بوزداغ، ائدیلن آچیقلاما‌لارا باخیلدیغیندا بیر فرق‌لی‌لیک اولدوغونو دیله گتیردی.
مثبت معنادا بیر قیمتلندیرمه گؤردوک‌لرینی ایضاح ائدن ناظیر بوزداغ، یئنی عدلیه ناظیری وظیفه‌یه گلدیک‌دن سونرا گؤندردیگی مکتوبون یانیندا تلفونلا گؤروشمعه طلبی‌نین ده اولدوغونو بیلدیردی.
بوزداغ،
"لازیم اولسا شخصاً یئنی‌دن بو موضوعنو حؤرمت‌لی ناظیر ایله گؤروشمک اوچون آمریکایا گئده بیلرم. حؤرمت‌لی باخانین دا تورکیه‌یه دعوت ائده‌جه‌یم. تورکیه‌ده ده بونو دانیشا بیلریک." ایفاده‌لرینی ایستیفاده ائتدی.
عدالت ناظیری بوزداغ، فتو چته باشی فتح الله گولن‌ین آمریکادان اعاده‌یه باغلی داها اوّل گؤندریلن سندلرین آمریکا عدلیه ناظیرلیگینده اولدوغو معلوماتینی وئردی.
بون‌لارین محکمه اورقان‌لارینا گؤندریلمه‌سینی داها اوّل شخصاً ایستدیک‌لرینی ایفاده ائدن بوزداغ،
"او گون‌دن بو گونه پرونده هله گلمه‌دی." دئدی.
بوزداغ، فتو کاپیتان گولن‌ین اوچونجو بیر اؤلکه‌یه گئدیب گئتممه‌سی یؤنوندکی سوالا قارشی‌لیق، تشکیلاتین بعضی یئرلرده مزرعه‌لر ساتین آلدیغینا دایر جیدی بیلگیلیر اولدوغونو بیلدیردی.
خصوصیله کانادادا بؤیوک بیر مزرعه آلیندیغینا یؤنلیک کشفیات اولدوغونو ایفاده ائدن بوزداغ، بو معلوماتین آمریکا محکمه اورقان‌لارینا دا گؤندریلدیگینی ایفاده ائتدی.
کانادا ایله تورکیه آراسیندا بیر راضیلاشما اولمادیغی اوچون بو اؤلکه‌نین (فتو طرفین‌دن) بیر آز داها اوستون ائدیلدیگینی دیله گتیرن بکیر بوزداغ، تشکیلاتین میصرین یانیندا قونئی آفریقا، برزیل کیمی بؤلگه‌لرده ده آختارمالاری‌نین اولدوغونو وورغولادی.
